Dømt til fengsel for å ha lastet ned og delt intime Snapchat-bilder
21-åringen har anket straffeutmålingen som er gitt i Eidsivating lagmannsrett. Mannen var tiltalt for blant annet dataheleri i den såkalte Snapchat-saken. 21-åringen fra Nedre Romerike ble frikjent i tingretten i november i fjor, fordi retten konkluderte med at heleribevisene mot mannen ikke holdt vann. Kripos anket dommen, og lagmannsretten omgjorde frifinnelsen. I dommen betegner lagmannsretten spredning av fotografier og filmer uten den avbildedes samtykke, som et økende samfunnsproblem. Opplevde marerittet: Intimt bilde av Sophie Elise spredt på nett – For den som rammes, og da særlig der det offentliggjøres intimt materiale, utgjør publiseringen en alvorlig integritetskrenkelse. I praksis vil ofrene i slike saker leve i permanent frykt for at materialet skal dukke opp igjen. For flere av ofrene vil krenkelsen kunne medføre psykiske helseplager, heter det i dommen.Bakgrunnen for saken var at det høsten 2014 ble spredt flere titalls tusen intime bilder på internett, ved at tjenesten Snapsaved ble hacket. Hendelsen har blitt kalt «The Snappening». Kripos gikk få dager senere til aksjon mot de lekkede Snapchat-bildene, og to menn i 20-årsalderen ble tiltalt for dataheleri som følge av aksjonen. De to mennene lastet ned filene ved hjelp av BitTorrent, som gjør at filene som lastes ned automatisk gjøres tilgjengelig for andre brukere av tjenesten. Utsatt for hevnporno: Slik tok Emma Holten tilbake kontrollen Hos mannen fant politiet 442 mapper med 36.270 filer som hovedsakelig bestod av bilder og filmer. Noen var ordinære, mens andre var svært intime og grove bilder av unge norske jenter og kvinner. – Gjennom etterforskningen har det vært viktig for Kripos å rette fokus mot det vi mener er det straffbare forholdet her, nemlig å tilegne seg intime bilder av unge jenter som aldri har vært ment for offentligheten, sier leder for seksjon for internettrelatert etterforskningsstøtte hos Kripos, Thomas Stærk. 21-åringen uttalte i retten at han ikke visste at han gjorde noe ulovlig. Retten mener derimot at 21-åringens handlinger ikke på noen måte har båret preg av tilfeldige «guttestreker», og karakteriserer handlingen som en bevisst og fortsatt krenkelse av jentene.Statsadvokat Kirsti Guttormsen forteller til VG at dommen sender et viktig signal til personer som publiserer, laster ned og deler denne typen bilder. Unge om sending av «nudes»: – Veldig mange synes presset er stort – Det er et alvorlig lovbrudd, og det mener vi lagmannsretten tydeliggjør. De er klare på at det er en så alvorlig sak at man gir ubetinget fengsel. Det er viktig, sier hun. Stærk i Kripos vektlegger at unge jenter som oppelver at slike bilder blir spredt på nett, i praksis ikke har noen muligheter for å få stanset spredningen. Han betegner det som svært krenkende og ødeleggende for ofrene. Fått nakenbilder spredt? – Det er aldri din skyld – Gjennom denne dommen sendes i prinsippet et signal om at all befatning med denne typen bilder og materiale er straffbart. Ansvaret er plassert hos dem som tilegner seg, besitter og deler bildene - ikke hos jentene, påpeker Stærk. Det har foreløpig ikke lyktes VG å få tak i 21-åringens forsvarer Ida Andenæs.I kjølvannet av frifinnelsen i tingretten, ble rettssaken mot den andre mannen, en 29-åring, avlyst av Kripos. Den har vært i bero i påvente av utfallet i lagmannsretten. Det er foreløpig uklart om denne gjenopptas.
21-åringen som ble frifunnet for å ha lastet ned og delt 36.270 filer fra Snapsaved, deriblant svært intime bilder av unge jenter, er dømt til fengsel i 120 dager i lagmannsretten.